Техничке карактеристике и квалитет се доказују путем достављања следећих докумената и узорака:

* По један узорак опреме за сваки тип светиљке у складу са минималним траженим условима дефинисаним техничком спецификацијом. Узорак мора бити доставњен на адресу Наручиоца и предат најкасније до истека рока за подношење понуда електронским путем. Наручилац ће извршити тестирање узорака опреме и достављене техничке документације и захтевати извештај од релевантне институције за контролу квалитета. Сви узорци морају испуњавати минималне техничке карактеристике опреме дефинисане конкурсном документацијом, а све у складу са понудом заинтересованог квалификованог понуђача.
* Технички листови понуђених светиљки у штампаној или електронској форми, као и интернет линк до веб странице произвођача где се налазе технички листови понуђених светиљки са информацијама које потврђују испуњеност сваког од захтеваних техничких карактеристика.
* Изјава привредног субјекта о прихватању контроле квалитета понуђене опреме коју ће вршити Наручилац или овлашћено тело у држави у којој је привредни субјект основан које ће у име Наручиоца вршити контролу.
* Каталози понуђених светиљки у штампаној или електронској форми, као и интернет линк до веб странице произвођача где се налазе каталози понуђених светиљки.
* Упутство за инсталацију понуђених светиљки.
* CE ознака и Декларација о усаглашености (или еквиваленти) за светиљку.
* ENEC (или еквивалент) сертификат за светиљку.
* ENEC Plus (или еквивалент) сертификат за светиљку.
* ENEC (или еквивалент) сертификат за ЛЕД драјвер.
* LM-80 (или еквивалент) извештај за ЛЕД диоде.
* ISO 9001 (или еквивалент) сертификат за произвођача.
* ISO 14001 (или еквивалент) сертификат за произвођача.
* ISO 17025 (или еквивалент) сертификат за тестну лабараторију.
* Гаранција на испоручену опрему минимум десет година од стране произвођача.
* Извештај фотометријског прорачуна ураћен у програму Dialux Evo у електронској верзији (CD, DVD или USB) и одштампан приложен уз понуду којим се потврђује да светлотехничке карактеристике понуђене светиљке задовољавају тражене техничке катактеристике из документације. Уз достављени фотометријски извештај прорачуна, Понуђач је обавезан да достави прорачунске фајлове (\*.ldt. \*.ies) у електронској верзији, као и интернет линк до странице произвођача где Наручилац може да нађе прорачунске фајлове (\*.ldt. \*.ies) односно Plug-in произвођача како би Наручилац могао да провери валидност извештаја.
* Изјава о седишту фабрике произвођача опреме коју нуди у којој се може извршити тестирање опреме по задатим техничким карактеристикама пре испоруке Наручиоцу;

У случају било какве недоумице или дилеме, валидност горе описаних спецификација и испуњеност описаних захтева потврђује стручно тело за контролу квалитета.